
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για παρακατάθεση οριστικής αποζημίωσης ιδιοκτητών 
έκτασης που βρίσκεται στην περιοχή του Δήμου Χαϊδαρίου και 
που απαλλοτριώθηκε υπέρ και με δαπάνη του Ο.Σ.Κ. με σκοπό 
την αρτίωση του χώρου του 4ου Δημοτικού Σχολείου Χαϊδαρίου 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου δήμου Αθηναίων (Ν. 
Αττικής) . . . ;. 

ΑΠΟΦΑΣΕΙΣ 

Τροποποίηση της 87622/4991/20.12.88 απόφασης του Αναπλ. 
Υπουργού ΠΕ.ΧΩ.Δ.Ε, «Έγκριση γενικού Πολεοδομικού σχε¬ 
δίου (Γ.Π.Σ.) της Κοινότητας Μελισαίων Ν. Αττικής (Δ' 47/89) 

Τροποποίηση του ρυμοτομικού σχεδίου μεταξύ των Ο.Τ. 30 και 
Ο.Τ. 29 στην Νεάπολη Κοζάνης . 

Αναστολή οικοδομικών αδειών στο χώρο Νηπιαγωγείου του Ο.Τ. 
που περικλείεται από τις οδούς Δεληγιάννη - Σίκινου - Σμολέν- 
σκυ - Αργυροκάστρου στο Δήμο Αγ. Ιωάννη Ρέντη . 5 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Γ1/Φ.54969/8947 (1) 

Ειδοποίηση για παρακατάθεση οριστικής - αποζημίωσης ιδιοκτητών 
έκτασης που βρίσκεται στην περιοχή του Δήμου Χαϊδαρίου και που 
απαλλοτριώθηκε υπέρ και με δαπάνη του Ο.Σ.Κ. με σκοπό την αρτί¬ 
ωση του χώρου του 4ου Δημοτικού Σχολείου Χαϊδαρίου. * 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην Αθήνα και επί της 
οδού Φαβιέρου 30, ειδιοποιεί ότι σύμφωνα με την Π. 2887/754/ 
26.8.1988 (ΦΕΚ 641/Δ/5.9.1988) κοινή απόφαση των Υπουργών 
Παιδείας - Θρησκευμάτων και Οικονομικών, για την κήρυξη αναγκα¬ 
στικής απαλλοτρίωσης υπέρ και με δαπάνη του Ο.Σ.Κ. έκτασης εμβα- 
δού 161,84 τ.μ. που βρίσκεται στον Δήμο Χαϊδαρίου και μεταξύ των 
οδών Αγ. Γρηγορούσης και Ανωνύμου (τμήμα του Ο.Τ. 244) και προο¬ 
ρίζεται για την αρτίωση του χώρου του 4ου Δημοτικού Σχολείου Χαΐδα- 
ρίου κατέθεσε στο Ταμείο Παρακαταθηκών και Δανείων υπέρ των δι¬ 
καιούχων ιδιοκτητών την οριστική αποζημίωση που καθορίσθηκε σύμ- 
'φωνα με την 7969/28.6.1990 απόφαση του Εφετείου Αθηνών καιεκ- 
δόθηκε το 1102/24.5.1991 γραμμάτιο σύστασης παρακαταθήκης για 
ποσό δρχ. 4.046.000. 

Ο Πρόεδρος Δ.Σ. 

ΚΟΡΝΗΛΙΟΣ ΚΑΡΑΜΗΤΣΑΝΗΣ 









ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


( 2 )* 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου δήμου Αθηναίων (Ν. Αττι¬ 
κής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί καθορισμού 
ανωτάτου ορίου συντελεατού δομήσεως κ.λπ» (Α’ 58). 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π.δ/γμα 
(Δ' 592). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (Α 154) 
όπως τροποποιήθηκε με το υπ’ αριθ. 367/1987 π.δ/γμα (Α’ 163). 

4. Τις διατάξεις των άρθρων 2,3 και 7 του ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α 

57). ·: · · _ 

5. Τις διατάξεις του άρθρου 23 παρ.Ί του ν. 1558/1985 «Κυβέρ¬ 
νηση και Κυβερνητικά Όργανα»'(Α' 137). 

6. Την υπ’ αριθ. 463/7.12.1990 πράξη συναίνεσης ενώπιον του 
συμβολαιογράφου Αθηνών Μιχαήλ Δ. Διατσίδη των Μαρίας Αλ. Γαλα¬ 
νού, θεοδοσίας Χρ. Σιώκου αποκλειστικών κυρίων του παρακάτω πέρι- 
γραφομένου ακινήτου. 

,7. Την 362/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 25368/11.1.1991 απόφαση.του Υπουργού Περιβάλλοντος, 
Χωροταξίας και Δημοσίων Έργων για προέγκρισή της, σχετικής τεχνι¬ 
κής μελέτης. 

9. Την κατόπιν αυτοψίας της αρχίτέκτονος Χροστοφίλου Νικολέττας 
επιβεβαίωση των εμπλεκομένων στον υπολογισμό του μεταφερομένου 
συντελεστή δόμησης στοιχείων του ακινήτου που βρίσκεται επί της οδού 
Ευρυπίδου 89 του ρυμοτομικού σχεδίου Αθηνών με πρόταση του 
Υπουργού Περιβάλλοντος, Χωροταξίας και Δημοσίων Έργων, αποφα¬ 
σίζουμε: 


Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται επί της οδού Ευρυπίδου 89 του ρυμοτομικού 
σχεδίου του δήμου Αθηναίων και έχει χαρακτηρισθεί ως διατηρητέο με 
την 32443/1707/10.6.1986 απόφαση του Υπουργού Περιβάλλο¬ 
ντος, Χωρο'ταξίας και Δημοσίων Έργων (Δ' 595) του οποίου την απο¬ 
κλειστική κυριότητα έχουν οι παραπάνω αιτούσες τη μεταφορά του συ¬ 
ντελεστή δόμησης, όπως το βαρυνόμενο ακίνητο φαίνεται με στοιχεία Α, 
Β, Γ, Δ, Ε, Ζ, Α στο σχετικό πρωτότυπο διάγραμμα σε κλίμακα 1:200, 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθ. 58970/1991 πράξη του και που αντίτυπό 
του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν οικοπέδου: 184,55 μ 2 . 

β. Συντελεστής δόμησης της περιοχής βάσει του οποίουυ πραγματο¬ 
ποιείται η μεταφορά: 4,2%. 

γ) Ποσοστό κάλυψης: 70% 

δ. Δομήσιμες επιφάνειες που αντιστοιχούν σ’ αυτό είναι: 184,55 X 
4,2 = 775,11 τ.μ. 

ε. Δομημένη επιφάνεια: 371,322 τ.μ. (161,093 στο ισόγειο, 
161,093 τ.μ. στον Α' όροφο και 49,136 τ.μ. στον Β' όροφο). 

στ. Μεταφερόμενη δομήσιμη επιφάνεια: 775,110 τ.μ. - 371,322 
τ.μ. = 403,788 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Μαρίας Αλ. Γαλανού και θεοδοσίας Χρ. Σιώκου για εμβα¬ 
δόν 403,788 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 25 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 



ΤΟΠΟΓΡΑΦΙΚΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟΦΑΣΕΙΣ 

Αριθ. 67782/3059 (3) 

Τροποποίηση της 87622/4991/20.12.88 απόφασης του Αναπλ. 

Υπουργού ΠΕ.ΧΩ.Δ.Ε. «Έγκριση γενικού Πολεοδομικού σχεδίου 

(Γ.Π.Σ.) της Κοινότητας Μελισσίων Ν. Αττικής (Δ' 47/89). 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΓΕΩΡΓΙΑΣ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις (Α' 

33). 

2. Τις διατάξεις του άρθρου 2 του Ν. 1512/1985 «Τροποποίηση και 
συμπλήρωση πολεοδομικών διατάξεων ρύθμιση συναφών θεμάτων και 
θεμάτων του Ταμείου Νομικών (Α' 4). 

3. Τις διατάξεις των άρθρων 3 και 4 του Ν. 1515/1985 «Ρυθμι¬ 
στικό σχέδιο και πρόγραμμα προστασίας περιβάλλοντος της ευρύτερης 
περιοχής της Αθήνας (Α' 18). 

4. Τις διατάξεις του άρθρου 23 παρ. 1 εδ. ιδ. του Ν. 1558/1985 
«Κυβέρνηση και Κυβερνητικά Όργανα» (Α’ 137). 

5. Τις διατάξεις του άρθρου 19 (παρ. 1) του Ν. 1849/1989 «Επέ- , 
κταση συμπλήρωση των στεγαστικών προγραμμάτων του Οργανισμού 
Εργατικής Κατοικίας και άλλες διατάξεις (Α' 113). 

6. Την Υ.1081/18.5.1990 απόφαση του Πρωθυπουργού «Ορισμός 
αρμοδιοτήτων του Αναπληρωτή Υπουργού Γεωργίας Παν. Χατζηνικο- 
λάου» (Β' 327). 

7. Τις υπ’ αριθ. 194/1986 και 205/1986 γνωμοδοτήσεις του Δη¬ 
μοτικού Συμβουλίου Αμαρουσίου. 

8. Τις υπ’ αριθ. 30/86, 149/86 και 385/86 γνωμοδοτήσεις του 
Δημοτικού Συμβουλίου Κηφισιάς, αποφασίζουμε: 

1. Εγκρίνεται η τροποποίηση της υπ’ αριθ. 87622/4991/ 
20.12.1988 απόφασης του Αναπληρωτή Υπουργού Περιβάλλοντος 
Χωροταξίας και Δημοσίων Έργων «Έγκριση γενικού πολεοδομικού 
σχεδίου (ΓΠΣ) της Κοινότητας Μελισσίων Ν. Αττικής (Δ' 49/1989) 
ως εξής: 

α) Στο τέλος του τίτλου της παραπάνω απόφασης προστίθενται τα 
εξής: 

«.και τμημάτων των Δήμων Αμαρουσίου και Κηφισιάς». 

β) Στη δεύτερη σειρά του πρώτου εδαφίου της παραγράφου 1 μετά τη 
λέξη «Μελισσίων» προστίθενται τα εξής: «και τμημάτων των Δήμων 
Αμαρουσίου και Κηφισιάς». 

γ) Στο εδάφιο α της ενότητας Α της παραγράφου 1 μετά τον πίνακα 
προστίθενται τα εξής: 

«Στην πολεοδομική ενότητα 1 περιλαμβάνεται τμήμα του Δήμου 
Αμαρουσίου και στις πολεοδομικές ενότητες 3 και 4 τμήματα του Δή¬ 
μου Κηφισιάς». 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Μαΐου 1991 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ 

ΑΝΑΠΛΗΡΩΤΗΣ ΓΕΩΡΓΙΑΣ ΚΑΙ ΔΗΜΟΣΙΩΝ ΕΡΓΩΝ 

ΠΑΝ. ΧΑΤΖΗΝΙΚΟΛΑΟΥ ΣΤΕΦΑΝΟΣ ΜΑΝΟΣ 

-*- 

Αριθ. 711 (4) 

Τροποποίηση του ρυμοτομικού σχεδίου μεταξύ των Ο.Τ. 30 και Ο.Τ. 

29 στην Νεάπολη Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν. 

2. Τις διατάξεις του Α.Ν. 314/1968 (ΦΕΚ 48 Δ')όπως τροποποιή¬ 
θηκαν και συμπληρώθηκαν με το υπ’ αριθ. 1018/71 Ν. Δ/γμα (ΦΕΚ 
220 Α') και με τον Ν. 1577/85 (ΦΕΚ 210 Α'). 

3. Το Π.Δ. 183/1986 (ΦΕΚ 70 Α'). 

4. Το Ν. 1337/83 και ειδικώτερα το άρθρο 38 παρ. 4 αυτού. 

5. Το από 17.4.52 Β.Δ. (ΦΕΚ 94/Α) με το οποίο έγινε η αναθεώ¬ 
ρηση του ρυμοτομικού σχεδίου της Νεάπολης. 

6. Την Κοινή Υπουργική Απόφαση Γ4Δ 15883/1903/18.2.87 
(ΦΕΚ 142Β/15.3.88). 

7. Το Ν. 1735/87 «προσλήψεις στο Δημόσιο Τομέα κ.λπ.» άρθρο 22 
παρ. 7. 

8. Τις 448 και 489/91 Αποφάσεις του Συμβουλίου Επικρά¬ 
τειας. ■ ' 

9. Την υπ’ αριθ. 90/90 γνωμοδότηση του Δημοτικού Συμβουλίου 
Νεάπολης. 

10. Την υπ’ αριθ. 15/22.2.91 γνωμοδότηση του Συμβουλίου ΠΕ.¬ 
ΧΩ.Δ.Ε., αποφασίζουμε: 

Εγκρίνεται η τροποποίηση του ρυμοτομικού σχεδίου της πόλης Νεά¬ 
πολης μεταξύ των Ο.Τ. 30 και Ο.Τ. 29 (από ρυμοτομική σε οικοδομική 
γραμμή στο Ο.Τ. 30) όπως φαίνεται στο διάγραμμα το θεωρημένο από 
14.2.91 από το Τμήμα Πολεοδομίας και ΠΕ της Νομαρχίας μας, που 
συνοδεύει την Απόφαση αυτή και αποτελεί αναπόσπαστο μέρος της. 

Η παρούσα Απόφαση και το τοπογραφικό διάγραμμα που την συνο¬ 
δεύει (1 φύλλο σε κλίμακα 1:200) να αναρτηθούν στο κτίριο της Νομαρ¬ 
χίας Κοζάνης, Τμ. Πολ/μίας και ΠΕ, 5ος όροφος για 15 ημέρες μετά 
την δημοσίευση του λεκτικού της απόφασης και του τοπογραφικού σχε¬ 
διαγράμματος που την συνοδεύει στο ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 10 Μαΐου 1991 

Ο Νομάρχης κ.α.α. 

ΜΑΝΘΟΣ ΤΖΙΑΣΤΟΥΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 436193/1885/90 (5) 

Αναστολή οικοδομικών αδειών στο χώρο Νηπιαγωγείου του Ο.Τ. που 
περικλείεται από τις οδούς Δεληγιάννη - Σίκινου - Σμολένσκυ - Αρ¬ 
γυροκάστρου στο Δήμο Αγ. Ιωάννη Ρέντη. 

Ο ΝΟΜΑΡΧΗΣ ΠΕΙΡΑΙΑ 
. Έχοντας υπόψη: 

1. Τις διατάξεις του από 17.7./16.8.1923 Ν. Δ/τος όπως μεταγε¬ 
νέστερα τροποποιήθηκαν και συμπληρώθηκαν και ειδικώτερα το άρθρο 
8 . 

2. Τις διατάξεις του Α.Ν. 314/1968 (ΦΕΚ 47 Α/68) όπως μετα¬ 
γενέστερα τροποποιήθηκαν και συμπληρώθηκαν με το αριθ. 1018/71 
Ν. Δ/γμα (ΦΕΚ 220 Α/71) και με την παρ. 3 του αρθ.34 του Ν. 
1517/85 (ΦΕΚ 210 Α /85). 

3. Το με αριθ. 183/86 Π. Δ/γμα (ΦΕΚ 70 Α'/δό). 

4. Την με αριθ. 70/90 Απόφαση Δημ. Συμβούλιου Αγ. Ιωάν. Ρέντη. 

5. Την γνωμοδότηση του Ν.Σ.Χ.Ο.Π. από την συνεδρίαση της 


8.11.90, πρακτ. 37, αποφασίζουμε: 

Εγκρίνεται η αναστολή έκδοσης οικοδομικών αδειών για (6) έξι μή¬ 
νες σε τμήμα του Ο.Τ. του Δήμου Αγ. Ιωάν. Ρέντη που περικλείεται από 
τους δρόμους Δεληγιάννη - Σίκινου - Σμολένσκυ - Αργυροκάστρου και 
ειδικώτερα στο τμήμα (ΑΒΓΔΑ) που προορίζεται για χώρος νηπιαγω¬ 
γείου όπως φαίνεται στο με Κλ. 1:1.000 που συνοδεύει την Απόφαση. 

Για την ενημέρωση των ενδιαφερομένων το σχεδ/μα θα αναρτηθεί 
επί 15/θήμερον στα Γραφεία της Δ/νσης Πολ/μίας Πειραιά, Νοταρά 

93-95. 

Η ισχύς της Απόφασης αυτής αρχίζει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 15 Μαΐου 1991 

Ο Νομάρχης 
Π. ΓΥΦΤΟΥΛΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













